આ અંગે હોસ્પિટલમાં દાખલ થનારા દર્દીઓના સગાવ્હાલાંઓએ જણાવ્યું હતું કે, શનિવારના દિવસે ખેડાની સિવિલ હોસ્પિટલમાં સારવાર લેવા માટે ગયા હતા. આ સમયે દર્દીને ગ્લુકોઝના બોટલ ચઢાવવા માટેના સ્ટેન્ડ જ ન હતા. જેના કારણે દર્દીઓના સગાને આ બોટલોને હાથમાં પકડીને સારવાર કરાવવાની ફરજ પડી હતી. સરકાર દ્વારા હાલમાં જ આયુષ્માન યોજના અમલમાં મૂકી છે. જેમાં સુવિધાઓને વિકસાવવાના બણગાં ફૂકવામાં આવી રહ્યા છે. ત્યારે ખેડા સિવિલમાં મળી રહેલી સુવિધાઓ કંઇ અલગ જ તસવીર રજૂ કરી રહી છે. આ બાબતે શું યોગ્ય કાર્યવાહી કરવામાં આવશે કે સ્થિતિ જૈસે થૈ રહેશે તેવી ચર્ચાએ જોર પકડ્યું છે.